Diari Oficial de la Generalitat Valenciana


Sumari del DOGV 8891, del 26-08-2020 (2020/6732)

RESOLUCIÓ 20 d'agost de 2020, de la Direcció General de Salut Pública i Addiccions, per la qual es concedeixen les subvencions destinades a projectes de suport a les associacions de consumidors en l'àmbit de la seguretat alimentària.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8891

Data del DOGV
:   26-08-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6732


Data del document
:   20-08-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ 20 d'agost de 2020, de la Direcció General de Salut Pública i Addiccions, per la qual es concedeixen les subvencions destinades a projectes de suport a les associacions de consumidors en l'àmbit de la seguretat alimentària. [2020/6732]  
De conformitat amb el que es disposa en l'article 9 de l'Ordre 1/2019, de 28 de febrer, de la Conselleria de Sanitat Universal i Salut Pública, per la qual s'estableixen les bases reguladores de subvencions destinades a promoure projectes relacionats amb la salut pública (DOGV 8503, 11.03.2019), l'òrgan competent per a dictar les resolucions és la titular de la direcció general amb competències en matèria de salut pública, que actua per delegació de la titular de la Conselleria de Sanitat Universal i Salut Pública.  
Per mitjà de la Resolució de 2 de març de 2020, de la consellera de Sanitat Universal i Salut Pública, es convoquen subvencions destinades a projectes de suport a les associacions de consumidors en l'àmbit de la seguretat alimentària (DOGV 8770, 24.03.2020).  
Per mitjà de la Resolució d'1 de juny de 2020, de la Direcció General de Salut Pública, de la Conselleria de Sanitat Universal i Salut Pública, es nomena la comissió d'avaluació d'aquesta subvenció.  
Vista la proposta d'adjudicació elevada per la comissió avaluadora, en les actes de data 23.06.2020 i 02.07.2020, resolc:  
  
  
Primer  
Concedir les subvencions a les entitats que s'assenyalen en l'annex II per a projectes de suport a les associacions de consumidors en l'àmbit de la seguretat alimentària, per un import global màxim de 18.074,36 - (díhuit mil setanta-quatre amb trenta-sis cèntims), amb càrrec a l'aplicació pressupostària 03.56.18.5261.648.88, línia comptable S0406000, dels pressupostos de la Generalitat per a l'any 2020.  
  
  
Segon  
S'inclou un annex I amb les entitats admeses en el procediment de concessió d'adjudicació.  
  
Tercer  
D'acord amb la puntuació obtinguda per les entitats que han superat la puntuació mínima que dona dret a la subvenció, s'assenyalen en l'annex II les entitats amb l'import total de la subvenció concedida.  
  
  
Quart  
Qualsevol sol·licitant podrà renunciar a la subvenció concedida amb anterioritat al lliurament dels fons, de manera expressa i per qualsevol mitjà que en permeta la constància. En el cas que es produïsca la renúncia d'algun dels beneficiaris a la subvenció, es procedirà d'acord amb el que s'estableix en l'article 13 de l'esmentada Ordre 1/2019.  
  
Cinqué  
D'acord amb el que estableix l'article 169.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions es realitzarà un control d'un control administratiu sobre la totalitat de les subvencions concedides. Igualment s'exigirà, entre els mesos de gener i febrer de l'exercici pressupostari següent al pla de control, un informe sobre l'efectiva i correcta realització de l'activitat subvencionada i el compliment de la finalitat per a la qual es va concedir la subvenció.  
  
Sisé  
El termini i la forma de presentació de la justificació de les subvencions serà el que s'estableix en l'article 15 de l'Ordre 1/2019.  
  
Contra aquesta resolució, que posa fi a la via administrativa, es podrà interposar un recurs potestatiu de reposició en el termini d'un mes comptador des de l'endemà de la notificació, o ser impugnada directament davant de l'ordre jurisdiccional contenciós administratiu, de conformitat amb el que disposa l'article 123 la Llei 39/2015, d'1 d'octubre, del procediment administratiu comú de les administracions públiques.  
  
  
València, 20 d'agost de 2020.- La directora general de Salut Pública i Addiccions: Ofelia Gimeno Forner.  
  
  
  
ANNEX I  
Llistat definitiu sol·licituds admeses  
  
Expedient NIF Associació  
1/2020 N31637685 ASOCIACIÓN AMAS DE CASA Y CONSUMIDORES TYRIUS  
2/2020 I86036493 ASOCIACIÓN DE AMAS DE CASA, CONSUMIDORES Y USUARIOS DE ALICANTE  
3/2020 U56278738 FEDERACIÓN PROVINCIAL DE AMAS DE CASA Y CONSUMIDORES LUCENTUM  
4/2020 R99560551 UNIÓN DE CONSUMIDORES DE LA COMUNITAT VALENCIANA  
5/2020 E01032171 UNAE (UNIÓN ASOCIATIVA DE LA CV ESPECIALIZADA EN CONSUMO Y CALIDAD DE VIDA)  
  
  
  
  
ANNEX II  
Puntuació i quantia subvencions atorgades  
  
Expedient NIF Associació Puntuació obtinguda Quanties atorgades  
1/2020 M46886199 ASOCIACIÓN AMAS DE CASA Y CONSUMIDORES TYRIUS 78 3.598,79  
2/2020 V56514144 ASOCIACIÓN DE AMAS DE CASA, CONSUMIDORES Y USUARIOS DE ALICANTE 60 2.500  
3/2020 A54157557 FEDERACIÓN PROVINCIAL DE AMAS DE CASA Y CONSUMIDORES LUCENTUM 88 3.900  
4/2020 D75217922 UNIÓN DE CONSUMIDORES DE LA COMUNITAT VALENCIANA 68 5.271,32  
5/2020 I43314519 UNAE (UNIÓN ASOCIATIVA DE LA CV ESPECIALIZADA EN CONSUMO Y CALIDAD DE VIDA) 93 2.804,25  
  
  
IMPORT TOTAL 18.074,36 -